Kvekerhjelp

Kvekerhjelp er det norske kvekersamfunnets bistandsorganisasjon. Kvekerhjelp har som mål å bidra til at folk i utviklingsland blir i stand til å bedre sin livskvalitet ved egen hjelp. 

Kvekerhjelp driver freds- og forsoningsprosjekter i Rwanda, Burundi og DR Kongo. Alle disse prosjektene er samlet i ett overgripende program kalt Change Agent Peace Program (CAPP). 

I tillegg støtter Kvekerhjelp Palestinian Early Childhood Education Program (PECEP), som driver femten barnehager på Gaza-stripen. 

 Historie 
Navnet Kvekerhjelp ble for første gang tatt i bruk i Norge i forbindelse med at Kvekergruppa i Stavanger hjalp nordmenn som måtte flykte fra byen, under andre verdenskrig. Det fortsatte etter krigen med tretti lastebiler som dro til Hamburg med mat og klær til nødlidende.

I 1963 var Kvekerhjelp den første private organisasjonen som fikk støtte fra Norsk utviklingshjelp (senere Norad). 
 Se også 
 Quaker Peace & Social Witness

Kategori:Vennenes samfunn
Kategori:Humanitære hjelpeorganisasjoner
Kategori:Religiøse organisasjoner
Kategori:Norske humanitære organisasjoner